Tehnica finisarii si prelucrarii blaturilor de beton

Blaturile semifabricate din beton sunt in mare voga,datorita pretului dar mai ales datorita aspectului si posibilitatilor oferite.

Realizarea acestor blaturi poate fi mai usoara decat crezi, atunci cand folosesti corect tehnica si instrumentele necesare. 

Dupa ce am parcurs realizarea formelor, a cofretului, mixarea si turnarea materialului, finisarea este ultimul si cel mai important pas.

Dupa multe teste personale si sfaturile altor artizani am ajuns la concluzia ca cele mai bune scule sunt slefuitoarele care lucreaza umed, cu discuri cu praf de diamante.  
Pot fi gasite la distribuitorii zonali de scule pentru prelucrarea pietrei, sau pe internet.


Pentru operatiunea de lustruire a semifabricatelor de beton, avem nevoie de un slefuitor electric (flex) mic, sau pe aer comprimat, care sa lucreze cu jet de apa, pad-uri sau discuri adezive din cauciuc, fixe si flexibile cu diametrul de 100 si 150 mm, dischete cu praf de diamante de diferite dimensiuni abrasive ( 50,100,200,400,800,1500,3000), 

bureti si tesaturi abrasive cu praf de diamante de diferite dimensiuni si nu in ultimul rand manusi si sortul de protectie. Fiti atenti, metoda de slefuire umeda, stropeste destul de tare.

Primul pas in prelucrarea blaturilor este degrosarea, aceasta se face in general cu discurile mai rigide si dischete de 50. Se trece dupa aceea, pas cu pas, la o granulatie mai fina, indepartanduse din cand in cand materialul smantanos realizat pe suprafata semifabricatului. La granulatii de 400 se trece déjà la discurile flezibile, urmarind si forma canturilor si a chiuvetei. 

Trecand din granulatie in granulatie se ajunge intr-un final la aspectul dorit.

 Ultimul pas este ceruirea sau lacuirea, in functie de mediul in care este expus.
Slefuirea se face pe suprafata umeda, ajuta la slefuire, se evita praful si lungeste perioada de viata a dischetelor cu praf de diamante.
Degrosarea se face cu dischete intre 50 si 400, iar finisajele fine cu dischetele de 800, 1500, 3000.

Pentru un luciu oglinda se poate folosi ca ultima etapa a slefuirii, slefuirea cu 1500 sau 3000 pe suprafata uscata, dar cu pause, pentru a permite dischetei sa se raceasca.

Pentru suprafata plana si degrosare, cele mai bune sunt pad-urile discurile rigide, cu diametrul de 150 mm. Daca va permiteti, un slefuitor professional cu 3 discuri este scula ideala, se va evita prin suprafata mare acoperita eventualele vibratii.

Profilarea canturilor se face cu freza sau discurile rigide, cu miscari lungi de la un capat la celalalt, dupa care se trece la finisarea cu discuri flexibile. Pana va dati mana, incercati sa folositi un sablon.



Lustruirea, finisarea blaturilor pe uscat, nu se recomanda decat in cazul in care nu se poate folosi apa. 

Daca turnam blatul in locuinta clientului si nu putem folosi apa, deoareece am improsca toti peretii, vom folosi slefuirea uscata avand un aspirator la indemana.

Aceste prelucrari se fac in general cu Slefuitoare care lucreaza umed, au discuri flexibile din cauciuc, adezive, pe care se monteaza pad-uri dischete cu praf de diamante.

Suportul flexibil permite accesul in cele mai dificile locuri, cum ar fi decupajul interior pentru chiuveta

Lustruirea si profilarea sunt operatiuni migaloase, dar cu instrumentele si cunostintele necesare nu este atat de greu.

Multi artizani din domeniul semifabricatelor de beton, mai ales a blaturilor de lucru, isi confectioneaza forme de silicon pentru canturi si profilari, pentru asi usura munca, cateodata chiar profile din polistiren luate de pe piata, dar folosesc si freze otelite sau diamantate.

In timp ce moldurile de silicon sunt asezate in cofret din momentul formarii si nu ramane decat sa fie finisat dupa indepartarea acestuia, freza se foloseste dupa ce betonul sa intarit.

Dupa decofrare, se aplica o banda de hartie si folie pe suprafata blatului, pentru a nu fi zgariat si se poate freza.
Exista multe posibilitati de a crea marginile, dar daca apelati la profilarea prin slefuire, trebuie sa respectati cativa pasi.
 Slefuirea sau frezarea se fac doar pe umed, miscarea trebuie sa fie liniara si uniforma, cu apasari usoare si rabdare. 
O raza simpla se poate obtine pe o lungime de 4 metri intr-un minut. 
Nu este nevoie sa fortati.

Miscarea trebuie sa fie facuta dinspre fata de sus spre marginea inferioara.

Trebuie avut in vedere ca suprafata finisata sa nu fie valurita. 
Va puteti ajuta de un sblon taiat intr-un placaj, pe care sa-l dati cu creta si plimbandul pe margine, sa va arate unde mai trebuie intervenit. 
Nu incercati sa-l faceti perfect din prima, urmeaza slefuirea si cu dischete diamantate mai fine, sau bureti diamantati speciali pentru astfel de operatiuni.

Cu ajutorul frezelor puteti obtine forme mai complexe.

Lustruirea in cazul marginilor si a chiuvetelor turnate dintr-o bucata cu blatul, poate fi mai dificila, dar cu rabdare se trec muntii.

Dup ace finalizam lustruire cu pad-ul flexibil si dischetele diamantate urmarind sa ne miscam dinspre partea de sus , in semirotund, spre partea de jos, trecem la folosirea unor tampoane cu panza de slefuit sau bureti diamantati. Astfel se va usura munca in zonele mai greu accesibile pentru padul flexibil. 
Dischetele cu praf de diamante pe un pad de cauciuc flexibil sunt instrumentele ideale in finisarea dalelor de beton. Au dimensiuni abrasive diferite, de la 100 pana la 1200 si sustin finisarea de la formare, degrosare, pana la finetea lustrului.
Blaturile semifabricate din beton cu chiuveta incorporate sunt mai greu de polizat, dar cu instrumentele potrivite puteti scapa de multe dureri de cap. 

Daca va ganditi la o serie mica, puteti lua in calcul folosirea unor scule bazate pe aer comprimat, sunt mai usor de folosit si mult mai puternice, dar pentru executia unui singur blat va puteti descurca si cu un slefuitor electric manual si cativa
bureti.   

Aceste informatii ar trebui sa va fie un ghid util, in legatura cu tehnica finisarii blaturilor de lucru, creati, construiti si bucurati-va de rezultatul muncii voastre.
